CELEX: 32005D0572
Language: da
Date: 2005-07-19 00:00:00
Title: 2005/572/: Kommissionens beslutning af 19. juli 2005 om ændring, for så vidt angår den kompetente myndighed og modellen til sundhedscertifikat, af beslutning 2000/86/EF om særlige betingelser for import af fiskerivarer med oprindelse i Kina og om ophævelse af beslutning 97/368/EF (meddelt under nummer K(2005) 2751) EØS-relevant tekst.

23.7.2005   
            
            
               DA
            
            
               Den Europæiske Unions Tidende
            
            
               L 193/37
            
         
      KOMMISSIONENS BESLUTNING
   
   af 19. juli 2005
   om ændring, for så vidt angår den kompetente myndighed og modellen til sundhedscertifikat, af beslutning 2000/86/EF om særlige betingelser for import af fiskerivarer med oprindelse i Kina og om ophævelse af beslutning 97/368/EF
   (meddelt under nummer K(2005) 2751)
   (EØS-relevant tekst)
   (2005/572/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), særlig artikel 11, stk. 1, og
   ud fra følgende betragtninger:
   
               (1)
            
            
               Ved Kommissionens beslutning 2000/86/EF (2) fastsættes det, at fastsættes det, at »State Administration for Entry/Exit Inspection and Quarantine (CIQ SA)« er den myndighed i Kina, der er ansvarlig for at kontrollere og attestere, at fiskevarer og akvakulturprodukter opfylder kravene i direktiv 91/493/EØF.
            
         
               (2)
            
            
               Efter en omstrukturering af den kinesiske administration er det nu »General Administration for Quality Supervision, Inspection and Quarantine (AQSIQ)«, der er den kompetente myndighed.
            
         
               (3)
            
            
               Den nye myndighed er i stand til effektivt at kontrollere, at de gældende regler overholdes.
            
         
               (4)
            
            
               AQSIQ har officielt forsikret, at standarderne for sundhedskontrol og overvågning af fiskevarer og akvakulturprodukter som fastsat i direktiv 91/493/EØF vil blive overholdt, og at hygiejnekrav svarende til dem, der er fastsat i nævnte direktiv, vil blive opfyldt.
            
         
               (5)
            
            
               Beslutning 2000/86/EF bør derfor ændres i overensstemmelse hermed.
            
         
               (6)
            
            
               Nærværende beslutning bør anvendes fra femogfyrretyvendedagen efter offentliggørelsen i Den Europæiske Unions Tidende for at sikre den nødvendige overgangsperiode.
            
         
               (7)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I beslutning 2000/86/EF foretages følgende ændringer:
   
               1)
            
            
               Artikel 1 affattes således:
               »Artikel 1
               »General Administration for Quality Supervision, Inspection and Quarantine (AQSIQ)« er den myndighed i Kina, der er ansvarlig for at kontrollere og attestere, at fiskerivarer og akvakulturprodukter opfylder kravene i direktiv 91/493/EØF.«
            
         
               2)
            
            
               Artikel 3, stk. 2, affattes således:
               »2.   Certifikatet skal indeholde AQSIQ-repræsentantens navn, stilling og underskrift samt AQSIQ's officielle stempel, idet alle disse elementer skal fremtræde i en anden farve end de øvrige angivelser i certifikatet.«
            
         
               3)
            
            
               Bilag A erstattes af teksten i bilaget til nærværende beslutning.
            
         Artikel 2
   Denne beslutning anvendes fra den 6. september 2005.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 19. juli 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 268 af 24.9.1991, s. 15. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (2)  EFT L 26 af 2.2.2000, s. 26. Ændret ved beslutning 2000/300/EF (EFT L 97 af 19.4.2000, s. 15).
   
      BILAG
      
         
            »BILAG A
            SUNDHEDSCERTIFIKAT
            for fiskevarer fra Kina, der er beregnet til eksport til Det Europæiske Fællesskab, undtagen toskallede bløddyr, pighuder, sækdyr og havsnegle, lige meget i hvilken form